INTERU MUNDUCHO LAP AN RUNAKUNAPA DERECHUNKUNANTA 
WILAKUSHQAN 

KAYNOQ NIRMI QALAYKUN 

Munashqantsita ruranantsipaq, runakuna ali jusgashqa kananpaq, y ali 
kawanantsipaqpis kay patsacho, tantyashwan imanoq lapantsikunapis 
balishqantsita. Tsaynoqpa tantyashwan imanoq lapan runa mayintsikuna 
derechun nishqankunata tsararaykashqanta. Manami pipis kay derechun 
nishqankunata kachanmantsu. 

Wakinkuna kay derechun nishqankunata despresyar mana reqipakushpan 
pasaypa mana ali kaqkunata rurapakun. Rurapakuptin intern munducho lapan 
runakuna shonqun rurincho rabyakarin. Tsawraqa lapanpita mas munashqannoq 
wilakarin mas alina kawapakunanpaq kaynoq nir: "Lapan runakuna mana 
mantsakuypa kawanmanna y pishiychopis manami kanmannatsu. Tsaynoqpis 
lapan runakuna ima yarpashqankunalatapis parlanman y 
munashqankunalamanpis kriyinman". 

Laykuna kanman runakunapa derechun nishqankuna mana elqashqa kananpaq. 
Tsay presVsumi kaykan. Mana kaptenqa imatapis mas rurayta mana pwedir 
runakuna imaykanoqpapis mana ali awturidakunapa kontran sharkapakun y 
tukuynoqpa nakatsikoqkunata elqatsipakun. 

Tsaynoqmi lapan nasyunkuna amistacho kawapakunman. Tsaypis presVsumi. 
Lapan nasyunkunapa delegadunkunajuntakarir eskribipakorqan Nasyones 
Unidas nishqanpa qalaykatsinan kartata. Tsay kartacho eskribipakorqan 
runakunapa derechun nishqankunapita. Tsaynoqpis eskribipakorqan imanoq 
runakuna balurniyoq kashqanta, y olqupaq warmipaqpis derechun nishqankuna 
iwal kashqanta. Tsay eskribishqankunaman yarakarin Nasyones Unidas 
nishqanpa myemrunkuna. Tsaynoqpis tsay kartacho eskribiraykan kaynoq nir: 
"Librina arupakushun ali kawayman chayapakunantsipaq" nir. 



Nasyones Unidas nishqanpa lapan myemrunkuna promitipakorqan yanapanakur 

arupakunanpaq intern munducho runakunapa derechun nishqankuna 

respitashqa kar kumplikananpaq. 

Kay promitishqanqa ali rurakashqa kananpaq, lapantsikunapisjukyarpayla 

tantyapakushwan kay derechun nishqankunata. 

Tsaymi Nasyones Unidaspajuntakashqan runakuna wilakun kayta: 

INTERU MUNDUCHO LAPAN RUNAKUNAPA DERECHUNKUNAPITA 

WILAKUSHQAN 

Kay wilakushqan lapan runakunapis nasyunkunapis iwal tantyapakunanpaq tsay 

derechun nishqankunapitami. Tsaynoqpaqa lapan runakunapis y mandaq 

awturidakunapis, kay wilakushqanman yarpashqala kashpanqa, 

yachatsipakunman wakinkunata kay derechun nishqankunata respitananpaq. 

Tsaynoqpis jukia nasyunkunawanpis shumaq animatsipakunman nasyunnincho 

kaqkunata y wakin munaynincho kaqkunatapis kaynoq nir ninanpaq: "Kay 

derechun nishqankuna lapan runakunapaqmi. Noqa tsay derechunkuna 

nishqannoqiami ali kawashaq runa mayekunawan'. 

NISHOAN JUK(1) 

Lapantsikunapis librimi yurishqantsi. Balintsimi y derechuntsikunapis 
wakinkaqkunanoqiapami. Yarpaynintsikunapis kaykanmi runa mayintsikunawan 
juk wawqinoq kuyanakur kawapakunantsipaq. 

NISHOAN ISHKAY (2) 

Lapantsikunapaqpis kay wilakushqancho eskribishqankaq dere.chuntsikuna. Kay 
derechuntsikuna iwalla kanman ima rasa runakunapaqpis, yoraqpaq yanapaqpis, 
warmipaq olqupaqpis ima klasi rimaqkunapaqpis, mayqan relijyunkunaman 
kriyeqkunapaqpis, tsaynoq ima politikacho pureqkunapaqpis, mayqan nasyunpita 
runakunapaqpis, riku runakunapaq pobri runakunapaqpis, imanoq yurishqa 
kaqkunapaqpis, y tsaynoq imanoq kawaqkunapaqpis. 



Kay derechuntsikuna iwalla kanman lapantsikunapaqpis. Markantsi nasyunnoq 
kaptin o mana nasyunnoq kaptinpis, markantsi kikintsipa munaynintsicho kaptin o 
jukpa munaynincho kaptinpis, markantsipa awturidaninkuna imanoq kaptinpis, 
derechuntsikuna iwalla kanman. 

NISHQANKIMSA(3) 

Lapantsikunapami derechuntsi kan mana pipis wanutsimanantsipaq, libri 
munaynintsicho kawanantsipaq, y mana pipitapis mantsakuypa kawanantsipaq. 

NISHQAN CHUSKU (4) 

Manami pipis rantishqa runanoq arunmantsu jukpaq. 

NISH0ANPITSQA(5) 

Kastigashqa karpis, manami pipis fiypa nakatsishqaqa kanmantsu animal 
nakatsishqa kashqannoq, ni pasaypa umillatsishqapis kanmantsu. 

NISHQAN SOQTA (6) 

Lapantsikunatapis maycho tsaychopis awturidakuna mana jarukuylapa all 
respitamashwan. 

NISHQAN QANCHIS (7) 

Laykunajusgamashwan lapantsita iwalla. Kay karta eskribishqa kashqanpita 
mana kasukoqkunapita laykuna kuydamashwan lapantsikunatapis mana 
despresyashqa kaylapa. 

NISHQAN PUSAQ (8) 



Juk runa, nasyunninpa layninta mana kasukur, mana al ita ruramaptintsi, 
derechuntsi kanmi awturidakunaman kejakoq aywanantsipaq. Y tsaycho lapantsi 
atyendishqa kashwan iwalla. 

NISHQAN ISQUN (9) 

Manami pipis lutalaqa presutsishqa kanmantsu karsil wayiman. Ni tsaynoqpis 
lutalaqa qarqushqa kanmantsu markanpita. 

NISHOANCHUNKA(IO) 

Lapantsikunapami derechuntsi kan imalapitapis runakunapa nawpancho 
jusgashqa kanantsipaq, alipita mana alipitapis. Tsay mana alita jusganman juk 
tsaycho mana jatikashqa kaq awturida iwalla mana mayqanpapis faburnin 
sharkuylapa. 

NISHQAN CHUNKA JUK (11) 

1. Lapantsikunapami derechuntsi kan "Jutsaynaqmi kanki" nimanantsipaq 
imalapitapis akusashqa kaptintsipis manaraq shumaq musyakashqa 
kaptenqa. Lay nishqannoq musyakashqa kanman lapan runakunapa 
nawpancho imalapis defyendikunantsipaqnoq kaykaptenqa. 

2. Manami pipis kondenashqa kanmantsu rurashqanpita y mana 
rurashqanpitapis tsay jinan oraqa mana nawpapita patsa nasyunninpa 
laynincho "tsaynoq katsun" nishqa kaptin, y tsaynoqpis lapan 
nasyunkunapa yarpashqan layninkunachopis. Jutsantsikunapita 
kastigashqa kanantsipaq kaqkunapita manami mastaqa kastigashqa 
kashwantsu jutsantsi kaptinpis. 

NISHQAN CHUNKA ISHKAY (12) 

Juk runataqa manami pipis lutalaqa imatapis ruranmantsu: kikinta, 
familyankunata, ni wayinkunatapis. Ni eskribishqan kartankunatapis ama 



kichanmantsu. Tsaynoqpis ama ashlinmantsu. Lapantsikunapami derechuntsi 
kan tsaykunapita laykuna kuydamanantsipaq. 

NISHQAN CHUNKA KIMSA (13) 

1. Lapantsikunapami derechuntsi kan maypapis libri purikunantsipaq y 
maychopis nasyunnintsichoqa takunantsipaq. 

2. Lapantsikunapami derechuntsi kan kikintsipa nasyunnintsikunapita 
yarqunantsipaq y tsaynoqpis kutimunantispaq. 

NISHQAN CHUNKA CHUSKU (14) 

1 . Lapantsikunapami derechuntsi kan jukia nasyunkunacho wayintsita ashir 
takunantsipaq qatikachamaqnintsikuna kaptin. 

2. Markantsipa kontran ni Nasyones Unidaspa kontran juk runa ima 
jutsatapis rurar manami ninmantsu "Noqapa derecho kanmi jukia 
nasyunman aywakur takunapaq qatikachamaqn. kaptin." Jutsantsikuna 
ima politikakunapita kaptinmi itsanqa derechuntsi kan qeshpikunantsipaq. 

NISHQAN CHUNKA PITSQA (15) 

1. Lapantsikunapami derechuntsi kan may nasyunkunamanpis 
pertene.sinantsipaq. 

2. Juk nasyunman pertenesiyta munaptintsi, manami pipis lutalaqa 
nimashwantsu "Manami qam pertenesinkimantsu kay nasyunman." 
Tsaynoqpis lutalaqa nimashwantsu "Qam manami kikikipa 
nasyunnikimanpis pertene'sinkimantsu." 

NISHQAN CHUNKA SOQTA (16) 

1 . Olqupapis y warmipapis, edaninman chayaptin, derechun kanmi 
kasarakunanpaq. Tsaynoq derechun kan kasarakunanpaq ima rasa 
runakunawanpis, mayqan nasyunman pertene.seqkunawanpis, ima 



relijyunkunaman kriyeqkunawanpis. Tsaynoq kasarakurmi derechun kan 
familyanta formananpaq. Kasadu kar, rakikashqa kar, o mayqankuna 
nawpata wanuptinpis, derechunkuna kanmi iwalla olqupaq y warmipaqpis. 

2. Manami pipis fersanmantsu kasarakunanpaqqa. Itsanqa kasarakarenqa 
kikinkuna awninakur munanakushqalanpita. 

3. Tsay kasarashqa kaqkunapitami juntakashqa kaykan lapan markakunapis. 
Tsaynoqpis derechun kanmi runakuna y nasyunpa mandaqninkunapis 
kasarashqa kaqkunata kuydananpaq. 

NISHQAN CHUNKA QANCHIS (17) 

1. Lapantsikunapami derechuntsi kan imaykantsikunapis kikintsipaq 
kananpaq. Y tsaynoqpis derechuntsi kanmi pi lawanpis 
imaykantsikunalachopis dwehunoq kapakunantsipaq. 

2. Manami pipis lutalaqa qechunmantsu pitapis imalankunatapis. 

NISHQAN CHUNKA PUSAQ (18) 

Lapantsikunapami derechuntsi kan shonquntsicho munashqantsita 
yarpanantsipaq y munashqantsi relijyunman kriyinantsipaq. Tsaynoq derechuntsi 
kaptin trukashwan juk relijyunpita juk relijyunmanpis. Relijyunnintsita 
rikatsikushwan japalantsi y wakin runakunawanpis, kikintsikunalapaq o 
runakunapa nawpanchopis. Tsaynoq rikatsikushwan yachatsikushpantsi, 
kumplishpantsi, y kultuntsikunata rurashpantsi. 

NISHQAN CHUNKA ISQUN (19) 

Lapantsikunapami derechuntsi kan yarpashqantsita parlanantsipaq mana pipis 
fastidyaylapa. Tsaynoqpis derechuntsi kanmi ima notisyakunalatapis 
ashinantsipaq runakunata mayatsinantsipaq imaykanoqpapis: parlaypa, 
eskribiypa, o radyupa pasatsiypapis mayqan nasyunkunamanpis. 

NISHQAN ISHKAY CHUNKA (20) 



1 . Lapantsikunapami derechuntsi kan juk patsalaman juntakanantsipaq 
itsanqa mana bullata ruraylapa. 

2. Mana munaptenqa manami pipis pitapis "kay noqakunaman pertenesiy" 
ninmantsu fersaypaqa. 

NISHQAN ISHKAY CHUNKA JUK (21) 

1. Lapantsikunapami derechuntsi kan nasyunnintsikunacho mandaq kayta 
munar chayanantsipaq. Tsaynoqpis derechuntsi kanmi kikintsi jukta 
munashqantsi kaqta akranantsipaqpis mandaq kananpaq. 

2. Lapantsikunapami derechuntsi kan iwalla awturida kanantsipaq 
nasyunnintsikunachopis. 

3. Markakunapa munayninchomi churakashqa kanman gobyernupa 
yanapasheqnin awturidakuna. Tsaykuna rurakashqa kanman kada 
botukuna watakunalacho. Tsaymi lapantsikuna imanoq karpis 
munashqantsi kaqpaq iwalla pakaylapa botushwan. Tsaycho ganaq kaqmi 
yaykunman awturida kananpaq. Mana pakaylapa botorqa juknoqpa 
botushwan awturidanintsikuna markantsi munashqannoq akrashqa 
kananpaq. 

NISHQAN ISHKAY CHUNKA ISHKAY (22) 

Lapantsikunapami derechuntsi kan ali kawanantsipaq. Wakin imayoqpis kaqkuna 
yanapashinman mana imayoqpis kaqkunata. Tsaynoqpis nasyunnintsipita y jukia 
nasyunkunapitapis pwedishqanyaq yanapashinman pishiycho kawaqkunata 
lapan derechunkuna kumplikananpaq. Tsay yanapashiy kanman respitashqa 
kanantsipaq y kikintsi aliyatsikunantsipaqpis. 

NISHQAN ISHKAY CHUNKA KIMSA (23) 

1. Lapantsikunapami derechuntsi kan kikintsikuna munashqantsinoq 

arunantsipaq mana despresyashqa kaylapa. Shumaq sigurashqa kanman 



ima aruychopis. Y tsaynoqpis aruynintsipita yarquptintseqa 
yanapashishqa kashwan imalawanpis. 

2. Lapantsikunapamj derechuntsi kan mana despresyaylapa 
aruynintsikunacho iwal gananantsipaq wakin aroq mayintsikunanoq. 

3. Lapan aroqkunapami derechun kan ali pagashqa kananpaq kikinpaqpis y 
familyankunapaqpis ali respitashqa runanoq kawananpaq. Pishepakoqnoq 
kaptenqa yanapashishqa kanman imanoqpapis runa mayinkunapita. 

4. Lapantsikunapami derechuntsi kan aroq mayintsikunawan juntakaykur 
imalatapis formanantsipaq mandaqnintsikunapita respi tatsimanantsipaq. 

NISHQAN ISHKAY CHUNKA CHUSKU (24) 

Lapantsikunapami derechuntsi kan aruynintsikunapitajamakunantsipaq. Manami 
alapaqa arushwantsu pwedishqantsipita mastaqa. Y tsaypita juk watata 
kumplirkuptin bakasyunnintsi kanman itsanqa pagashqa 

NISHQAN ISHKAY CHUNKA PITSQA (25) 

1. Lapantsikunapami derechuntsi kan imalantsikunapis ali aypananpaq 
kikintsikunapaq y familyantsikunapaqpis. Tsaykunapaqqa kanman 
kaykuna: mikuynintsikuna, ropantsikuna, wayintsikunapis. Tsaynoqpis 
qeshyaptintsi medikukuna atyendimashwan, y imalachopis wakin 
runakuna yanapashimashwan. Tsaynoqpis derechuntsi kanmi kuydashqa 
kanantsipaq mana aruynintsi kaptin, qeshyaqtukur mana aruyta 
pwediptintsipis, byudayashqa kaptintsipis, awkin kaptintsipis, o ima 
desgrasya pasamaptintsipis. 

2. Wachaq warmipa y akapa wamrankunapapis derechun kanmi shumaq ali 
kuydashqa kananpaq. Kasarashqa kaqkunapa y mana kasarashqa 
kaqkunapapis wamrankuna iwalla derechun kanmi kuydashqa kananpaq. 

NISHQAN ISHKAY CHUNKA SOQTA (26) 



1. Lapantsikunapami derechuntsi kan dembaldila primarya kaq 
eskwelakunaman yachakoq yaykunantsipaq. Manami ni juklaylapis mana 
yachakuypaqa kanmantsu. Tsaynoqpis mas jatun kaq yachakuy 
eskwelakunapis kanman imalapis kayta munaptintsi yachakunantsipaq. 
Tsay eskwelakunaqa lapan runakunata chaskinman iwalla 
yachashqantupu. 

2. Kay yachakuy kanman noqantsikuna runa mayintsikunawan ali shonquyoq 
kanantsipaq. Tsaynoqpis kanman runa mayintsikunapa derechunkunata 
respitanantsipaq, tantyanakunantsipaq, pasensyantsi kananpaq y pipis 
yanasantsi kananpaq. Tsaykuna kanman markantsikunawan, jukia 
nasyunkunawan, jukniraq rasakunawan, ima relijyunkunaman 
kriyeqkunawanpis. Tsaynoqpis yachakuy kanman yanapanantsipaq 
Nasyones Unidasta runakunata ali kawayman churananpaq. 

3. Taytankunapami derechun kan tsurinkunata munashqannoq imanoqpapis 
edukananpaq. 

NISHOAN ISHKAY CHUNKA QANCHI (27) 

1. Lapantsikunapami derechuntsi kan markantsikunacho kustumrintsikunata 
ruranantsipaq. Tsaynoqpa munaq kaqpa derechun kan kantananpaq, 
dansananpaq, dibuj ananpaq, tukananpaq, puklananpaq, y imalatapis 
rurananpaq markanpa kustumrin kashqannoq. Tsaynoqpis jukyachaq 
imalatapis mushoqta ruraptenqa tsay kanman lapantsikunapaq juknintsi y 
juknintsipis mas ali kawanantsipaq. 

2. Lapantsikunapami derechuntsi kan imalatapis mushoqta ruraptintsi o 
eskribiptintsi kikilantsipaq ganashqantsi kaqkuna kananpaq. Manami pipis 
ninmantsu lulakushpan "Noqami rurashqa kayta" tsaynoqpa apakunanpaq 
ruraq kaqpa derechunta. 

NISHQAN ISHKAY CHUNKA PUSAQ (28) 



Lapantsikunapami derechuntsi kan gobyernuntsi kananpaq nasyunnintsikunacho 
y lapan nasyunkuna juntakashqanchopis kay derechuntsikuna rasunpa 
kumplikashqa kananpaq. 

NISHQAN ISHKAY CHUNKA ISQUN (29) 

1. Lapantsikunapami ruranantsikuna kan markantsicho kumplinantsipaq. 
Tsaynoqiapami aliyatsikuntsi kikintsikuna. 

2. Derechuntsikunata rurarpis mana qechushwantsu jukpa derechunkunata. 
Tsaypaq kanmi laykuna respitatsikunantsipaq y tsaynoqpis 
reqitsimanantsipaq wakinkunapa derechunkunapis kashqanta. Tsaynoqpis 
tsay laykuna kaykan ali shonquyoq runakuna kanantsipaq, ali 
respitanakunantsipaq, y ali runa mayintsikunawan kawanantsipaq. Tsay 
ali kaway kaykan runakuna awturidaninkunapaq botushqan 
nasyunkunacho. 

3. Kay derechuntsikunata kumplishpantsi manami Nasyones Unidas 
nishqankunapa kontrannin yarqushwantsu. 

NISHQAN KIMSA CHUNKA (30) 

Kay nishqankunacho manami qam tarinkimantsu derechuykikuna kaptin pipa 
derechunkunatapis elqatsinaykipaq imata rurashpaykipis. Tsaynoq kaykan 
qampaq, juk nasyunpaq, juntakashqa runakunapaq, o pi runalapaqpis. 



